মেলবোর্ন, লর্ডসে খেলা হলেও এখন পর্যন্ত ইডেনে খেলার সুযোগ হয়নি বাংলাদেশের। অবশ্য এই তথ্যের সঙ্গে একটা ফুটনোট আছে। খেলা যে একেবারেই হয়নি তা নয়, হয়েছিল একবার ২৫ বছর আগে। তবে ১৯৯০ সালে বাংলাদেশের যে দলটি এশিয়া কাপে শ্রীলঙ্কার বিপক্ষে এই মাঠে খেলেছিল তাদের ছিল না ওয়ান ডে কিংবা টেস্ট স্ট্যাটাস। বাংলাদেশের ক্রিকেট ইতিহাসের হাঁটি হাঁটি পা পা যুগের ওই ম্যাচে ৭৩ রানে হেরেছিলো বাংলাদেশ। এরপর বাংলাদেশের ক্রিকেটে নানা রঙ লাগলেও এই মাঠটি এখনও অচেনা বাংলাদেশ দলের কাছে।